Graad 4-dogters teen kanker ingeënt | Maroela Media
Graad 4-dogters teen kanker ingeënt
Foto; Voisin/Phanie/Rex Features
'n Nasionale inentingsveldtog is Woensdag van stapel gestuur om servikale kanker in vroue te verhoed. Duisende graad 4-skooldogters is ingeënt.
"Suid-Afrika is een van die min lande in Afrika om hierdie entstof aan graad 4-leerlinge in openbare skole beskikbaar te stel," het Aaron Motsoaledi, minister van gesondheid, by Laerskool Gonyane in Bloemfontein gesê. "Ons is ongetwyfeld die eerste in Afrika om so baie skooldogters, nagenoeg 500 000, te teiken."
Motsoaledi sê dit is hoofsaaklik vroue in ontwikkelende lande wat die ergste onder dié kanker gebuk gaan. "Die erns, komplikasies, lyding en lewensverlies is erger in ontwikkelende lande weens 'n gebrek aan infrastruktuur, beperkte toegang tot voortydige ondersoek, behandeling en die beheer van komplikasies," het hy gesê.
Hy sê dit is 'n poging om die negejariges te beskerm teen servikale kanker wat hulle moontlik oor 20 jaar kan opdoen. "Ek is so trots op julle dat julle so sterk en braaf is," het hy gesê. "Ons bedank julle en julle ouers om ons toe te laat om julle vandag [Woensdag] in te ent." -SAPA
Ek is soooo bly dit word gedoen. Ek het nie eers geweet dat mens ingeent kon word teen servikale kanker nie, het dit gister uitgevind toe die dokter vir my gese het dat ek abnormale selle ontwikkel het wat verwyder moet word. Dit is glad nie 'n lekker gevoel om sulke nuus te kry nie. Asb mammas, laat julle dogters die inentings kry, en moet nie van jouself vergeet nie!
Maar nêrens in die media word die gevaar en die absoluut onomkeerbare gevolge van hierdie inentings vermeld nie. Die hofsake wat in Engeland vanweë nagevolge van hierdie entstof gevoer is, die dogters wat dood is, wie se lewensgehalte ingeboet is….
Hoekom is dit so belangrik om ons kinders propvol gifstowwe te maak, ipv om natuurlike goeie eetgewoontes en leefstylgewoontes te kweek?
Daar is geen manier dat my Kleinkind met daardie drek ingespuit word nie
Hierdie hele artikel is geskryf asof i) moderne wetenskap al weet wat die oorsake van kanker kan wees ii) daar geen gevaar verbonde is aan die immunisering nie. Dit is uiters onveramtwoordelik.
Maroela Media sal aanspreeklik gehou word in die geval dat die entstof 'n kind sal siek maak of laat sterf.
As die skole minder seks en seks voorligting in die kinders se kele afdruk, sal hulle nuuskierig word en die storie wil probeer en dan met die storie op eindig nie. Daar is ongelukkig talle nuus berigte van dogtertjies wat slegte newe effekte gehad het en wat selfs dood is aan die storie, Ek is jammer, maar ek gaan nie my kind hieraan blootstel nie. Op die einde van die dag is karakter, goeie opvoeding ens baie belangriker as 'n inspuiting vir elke gier